Uzaludne bitke za izgubljenu zemlju\nVeć odavno je postalo očigledno da oko pogleda na budućnost Kosova, između većinskog stanovništva u južnoj pokrajini i žitelja Srbije, postoji nepremostivi jaz. Moglo bi se reći da sve ono što bi želeli građani Srbije ne odgovara stanovnicima Kosova i da je ono što bi htela većina na Kosovu neprihvatljivo za najveći broj ljudi u samoj Srbiji. Mada je izgledalo da će dve strane ostati ukopane do sudnjeg dana u svojim pozicijama, neka otvorena razmišljanja oko budućeg statusa Kosova, dovela su u pitanje monolitnost srpske pozicije. Bez obzira što je pre samo godinu dana Skupština Srbije jednoglasno usvojila plan za Kosovo i Metohiju, u kome je odbačena svaka primisao o nezavisnosti, sve češće se mogu čuti glasovi onih koji smatraju da Srbija više nikada neće imati suverenitet nad tom teritorijom. Ti poziciju je samo ozvaničio potpis bivšeg ministra spoljnih poslova Srbije i Crne Gore Gorana Svilanovića, na izveštaju Međunarodne komisije za Balkan u kome se predivđa nezavisnost Kosova. Da li opcija o nezavisnom Kosovu dobija neku vrstu legitimiteta u okviru same Srbije i kakve će biti posledice takvih stavova na buduće pregovore oko statusa ove pokrajine, tema je o kojoj između ostalih govore: predsednica Helsinškog odbora za ljudska prava u Srbiji Sonja Biserko, glumica Ivana Žigon, generalni sekretar Srpske radikalne stranke Aleksandar Vučić, predsednik Socijaldemokratske unije Žarko Korać.\nNo, pre nego što se naši sagovornici posvete ovoj temi, čujmo zapravo za šta se preko Međunarodne komisije za Balkan zalagao Goran Svilanović:\n„Mi kažemo da takvo rešenje ne treba nametati, nego da treba otvoriti pregovarački proces. Taj pregovarački proces vidimo u nekoliko faza. Prva faza je ovo što sada imamo na nivou Saveta bezbednosti.\nNaredna faza je faza u kojoj će Srbija mora da prihvati da će Kosovo u jednom trenutku biti nezavisno i suvereno i da zbog toga mora da uđe u dijalog sa Kosovom, s jedne strane, i s druge da uđe u dijalog sa Evropskom unijom, a da Evropska unija sa svoje strane preuzme obaveze u odnosu na Kosovo.\nU trećoj fazi tražimo od Evropske unije da uradi jednu ključnu stvar. Evropska unija je u ovom trenutku spremna i u stanju je da pregovara o članstvu sa državama. Pošto Kosovo nije država, Evropska unija mora da prihvati tu činjenicu da iako Kosovo nije država ipak pregovara sa njime i da u tom pregovaračkom procesu, u procesu stabilizacije i asocijacije, napravi jedan korak više, da taj proces obogati jednim novim elementom, a to je da se u proces stabilizacije i pridruživanja ubaci i proces izgradnje države koja će biti u stanju da bude članica Evropske unije. U toj trećoj fazi Evropska unija ustvari na sebe preuzima zaštitu ljudskih prava i manjinskih prava na Kosovu. Evropska unija, zajedno sa NATO-om, preuzima bezbednost.\nU četvrtoj fazi Kosovo postaje član Evropske unije, postaje članica Ujedinjenih nacija i tako dalje. Najranije to vidim u 2014-2015. godini.“\nRSE: Nakon što je Međunarodna komisija za Balkan najpre u Vašingtonu, a potom i u Beogradu, predstavila svoj plan koji predviđa nezavisnost Kosova, javnost u Srbiji se razvrstala na dve strane: na istomišljenike Gorana Svilanovića s jedne, i njegove oštre protivnike s druge strane:\nBISERKO: Mislim da je Goran Svilanović jednostavno rekao: „Car je go“. On je prosto hteo da na jedan legitiman način postavi na sto i opciju nezavisnosti Kosova, koja je legitimna kao i sve ostale. Uostalom, nakon što je nestala Jugoslavija, kada je uspostavljena državna zajednica Srbija i Crna Gora, time se automatski postavilo i pitanje statusa Kosova, s obzirom da po Rezoluciji 1244 Kosovo jeste bilo deo Jugoslavije, ali pošto nje više nema, onda se otvorilo i pitanje – šta je zapravo danas Kosovo?\nŽIGON: Za mene je to potpuno nezamislivo. To je kao kad bi čovek rekao – hajde dalje da postojim, ali izvadite mi srce. Mislim da nas ovakav stav i mlak odgovor na ovakav stav zaista urušava kao naciju, koja je ionako već dosta urušena, ruši prosto naše postojanje. Mislim da upravo samo takvo ponašanje i može da dovede do toga da Kosovo može da bude nezavisno.\nRSE: Generalni sekretar Srpske radikalne stranke, inače pravnik Aleksandar Vučić, i predsednik Socijaldemokratske unije, profesor psihologije na Filozfskom fakultetu u Beogradu, Žarko Korać:\nVUČIĆ: Fasciniran sam time da ljude ne interesuje njihova zemlja. Besmisleno je da razgovaramo o tome koliko je to loše za Srbiju u svakom pogledu. Ne možete da kršite sve principe međunarodnog javnog prava, da kršite Povelju Ujedinjenih nacija, da se odričete dela svoje teritorije, pogotovo ako ste to radili u vreme kada ste bili ministar spoljnih poslova, a da pri tome ne govorite ni jedinu jedinu reč o nesprovođenju međunarodnih obaveza iz Rezolucije 1244. Ali ja mislim da se stav vlasti u Srbiji, stav Vojislava Koštunice, nažalost, previše ne razlikuje od stava Gorana Svilanovića.\nKORAĆ: Proteklih godinu dana, i različiti predstavnici nevladinih organizacija, javne lično si iz Srbije, u raznim prilika su govorili da Kosovo ide ka nezavisnosti, da ima neku polunezavisnost u ovom trenutku i da je to prosto neizbežan istorijski tok, koji već očigledno ima i podršku Zapada, znači kao formalizacija jednog faktičkog stanja. Tako da u Srbiji postoji prevelika osetljivost u odnosu na ovu temu. Jednim delom je ona razumljiva, ali s druge strane se stvara jedna totalitarna atmosfera u kojoj niko ne sme da kaže ništa što je različito od zvaničnog stava, a zvaničan stav niko živ ne zna šta je zapravo.\nRSE: Za jedan broj građana Srbije zagovaranjem nezavisnosti Kosova, samo se otkriva nešto što je već odavno postalo neminovnost. Srbija i Crna Gora je dobila pozitivnu Studiju izvodljivosti koja se ne odnosi na Kosovo; Kosovo je sa druge strane već samom Rezolucijom 1244 Saveta bezbednosti izdvojeno iz Srbije; na kraju je i Kontakt grupa, u čijem se sastavu nalazi i predstavnik Rusije, otvoreno potvrdila da je nezavisnost Kosova jedna od opcija koje će biti na pregovaračkom stolu:\nŽIGON: Za mene su to zaista plitkoumni ljudi koji na takav način razmišljaju. Ne daj Bože, čak i kad bi bilo tako da Kosovo bude nezavisno, ono bi sigurno u nekoj budućnosti opet preživelo kao srpsko, jer je u istoriji tako uvek bilo.\nKORAĆ: Meni se čini da u Srbiji postoji potpuna podvojenost između onoga što ljudi faktički smeju javno da kažu i onoga što znaju da jeste. Imamo svest većine građana da se suverenitet Srbije tu neće ostvarivati. Konačno, tamo nema ni policije, ni vojske. S druge strane niko nije voljan da prizna da je najvećim delom status Kosova trajno izmenjen. Goran Svlanović je, paradoksalno, rekao samo ono o čemu većina ljudi u Srbiji ili bar veliki deo ljudi u Srbiji ima svest, a to je da Kosovo ipak ide ka nezavisnosti i da najvećim delom zavisi od međunarodne zajednice, šta god ona predstavljala. Hajde da kažemo da je to u ovom slučaju Kontakt grupa, u ovoj poslednjoj verziji što smo je dobili ovde.\nRSE: Kako je uopšte moguće da je, prema tvrdnjama velikog broja međunarodnih zvaničnika, Srbija i dalje jedino mesto na svetu u kome postoje nedoumice oko toga da li će Kosovo steći punu nezavisnost:\nBISERKO: Objašnjenje za tu vrstu ponašanja treba tražiti u ponašanju srpske političke elite poslednjih dvadeset godina. To je jedan nesporazum sa svetom i nemogućnost uvida u ono šta je današnji svet, pre svega naše okruženje i Evropa. Uvek se išlo na nešto što je totalno iracionalno i sve se to baziralo na iluzijama koje nisu realne. Znači, nema podele Kosova, nema jurisdikcije Beograda i nema ujedinjenja Kosova sa susednim zemljama. To je neki okvir u kome će se kretati taj dijalog o Kosovu.\nVUČIĆ: Ja nisam lud, nisam blesav. Ne možete da terate Albance u Klini i Srbici da ljube srpsku zastavu i da je mnogo vole, jer to se nikada neće desiti. Ali ne znam kako će da nateraju Srbe u Kosovskoj Mitrovici, u Leposaviću, Lešku, Zubinom Potoku, Gračanici, Kosovskom Pomoravlju ili ne znam gde, da ljube albansku zastavu. Prosto mislim da bi to otvorilo mnogo loših pitanja za ceo svet, i za Ameriku i za Evropu. Nisam siguran da su oni oduševljeni pričom o nezavisnosti Kosova, bez obzira na brojne lobiste koji u tom poslu učestvuju.\nRSE: Zagovornici nezavisnog Kosova u samoj Srbiji više ne izgovaraju svoje stavova u pola glasa, ali se još uvek nije sasvim iskristalisalo, koliko je to zapravo čvrsta i jaka opcija u ovoj zemlji. Da li postoji neki zajednički imenitelj između onih koji u Srbiji smeju da kažu da je Kosovo izgubljeno?\nŽIGON: Naravno da ih spaja. To su ljudi koji od početka zagovaraju tako nešto i to su ljudi, po mom mišljenju, zbog kojih smo i došli u ovakvu situaciju. Da smo bili složni kao narod, pod bilo kojim režimom, prošlim, sadašnjim ili budućim, mi bismo ostvarili i svoju celinu kao jedinstven narod. A ljudi koji su zastupali interese drugih naroda u svojoj sopstvenoj zemlji, to su ljudi koji zaista imaju svoj zajednički imenitelj; taj imenitelj ne bih glasno rekla jer je mnogo izanđao. O tim ljudima se peva u našoj himni još uvek.\nKORAĆ: Moram da kažem da je u Srbiji uvek tako bilo u poslednjih petnaest godina – samo manje grupacije, nezavisni pojedinci, intelektualci, govore ono što kasnije ipak dobije mnogo širu podršku. Treba hrabrosti da se to uopšte kaže. Znači svako ko govori o Kosovu na drugi način, izlaže se jednom linču. Ali u Srbiji to nije ništa novo. U Srbiji je tako i sa ljudskim pravima i sa mnogo čime drugim. S pitanjem: „Ko je spaljivao leševe Albanaca u Srbiji?“, odnosno „Ko je vršio asanaciju terena?“. Srbija još uvek ima velike probleme da jednostranim rečima govori o onome što je svima očito. Ovde otrežnjenje, kad je Kosovo u pitanju, još nije počelo.\nRSE: Da li se polako gradi neka vrsta saveza između onih grupacija i pojedinaca koji su spremni da prihvate nezavisnost Kosova:\nVUČIĆ: Pretpostavljam da postoji neka vrsta povezanosti i materijalne i povezanosti u uticaju, koju pojedine međunarodne organizacije, međunarodne agencije ili neke transnacionalne nevladine organizacije vrše, ali ništa posebno.\nBISERKO: Postoje tu neki pojedinci ili neke nevladine organizacije koje održavaju tu komunikaciju sa Albancima, odnosno koje zapravo stvaraju preduslove za neku buduću komunikaciju i sporazum između Srba i Albanaca, koji je neminovan. Ono što je problem sada za Srbiju jeste ta rasistička propaganda ili rasistička politika koja se vodi prema Albancima.\nRSE: Koliko god mišljenja da Kosovu treba dati nezavisnost više nisu tabu teme u Srbiji, oni koji se usude da izgovore javno nešto slično, i dalje su izloženi javnoj anatemi. Tako su ulice Beograda poslednjih dana bile zasute plakatima Gorana Svilanovića sa albanskim kečetom na glavi i napisom – „prodato“.\nŽIGON: Mislim da je zadnje vreme da se reaguje na ispade takvih ljudi. Ne treba dopustiti nikome da izgovori da je Kosovo nezavisno. Taj čovek bi morao biti izopšten iz oficijalnih funkcija.\nBISERKO: Sada je nekako u Srbiji, više nego ikad, nemoguće izgovarati drugačije mišljenje, odnosno intelektualna sloboda je ograničenija nego ikad ranije. Znači, svako drugačije mišljenje, koje u datom momentu ne odgovara zvaničnoj politici, anatemisano je, te osobe su demonizirane, pravi se kampanja svojevrsnog linča, koja obično u nekim situacijama završava i fizičkim napadima, a nekada i ubistvom, uklanjanjem ljudi koji su bili dovoljno hrabri i ljudi koji su imali viziju za ovaj region. Takve vizije u svakom slučaju ne podrazumevaju Kosovo u Srbiji.\nRSE: Ne samo da su zagovornici nezavisnog Kosova i dalje izloženi najrazličitijim napadima, već je na kraju Srpska radikalne stranka pokrenula i krivičnu prijavu protiv Gorana Svilanovića:\nVUČIĆ: Nismo čuli nijednu pretešku kvalfikaciju, trudili smo se da ne kažemo nijednu ružnu reč, osim što smo ih kvalifikovali pravim imenom. Podneli smo krivičnu prijavu protiv Svilanovića, ne zato što je on to sada rekao i ne zato što je on to rekao 1999. godine u hotelu „Four Seasons“ Holbruku (Holbrook), ovome ili onome, nego zbog onoga što je obavljao posao ministra spoljnih poslova SRJ u periodu od 2000. do 2003. godine, dakle zbog zloupotrebe ovlašćenja, službenog položaja i tako dalje. Dakle, to je suštinska stvar. Mi ne želimo da progonimo drugačije misleće ljude, već samo želimo da ukažemo na činjenicu da ne možete da kršite ustav jedne zemlje ako se nalazite na visokom položaju u državi, i to je suština stvari. Svako ima pravo da se zalaže za šta hoće, mi samo mislimo da je to vrlo loše za Srbiju.\nKORAĆ: U ovom trenutku u Srbiji mnogi ljudi se ne usuđuju da slobodno govore o Kosovu jer su izloženi užasnim napadima, pretećim izjavama u medijima i to pokazuje da je naša sveukupna atmosfera još uvek veoma nacionalistička, da u Srbiji caruje netolerantnost, i pokazuje da Srbija mora da pređe još dug put da dostigne nivo nečega što bih ja nazvao slobodnim javnim govorom. Prosto se koristi jedan kodifikovani, mitski govor, koji je još uvek nacionalistički, koji je lažan i koji se u velikoj meri ne tiče onoga što je suština.\nRSE: No uprkos tome što sve veće partije u Srbiji, bez obzira da li su na vlasti ili u opoziciji, tvrdo odbacuju svaki predlog o nezavisnosti Kosova, bolji poznavaoci prilika na političkoj sceni tvrde da su to samo kulise namanjene pogledu javnosti. To je, prema njihovom tumačenju, puki marketing nastao iz straha od gubljena podrške, dok se iza toga krije uverenje da Kosovo više nikada neće biti vraćeno pod ingerenciju Srbije:\nVUČIĆ: Pa nije politički marketing. Šta znači to politički marketing? Politički marketing je kad kažete da je Kosovo izgubio Milošević 1999. godine. Milošević je, tačno, potpisao kapitulaciju i izgubio je rat, ali u Rezoluciji 1244 pišu neke obaveze za međunarodnu zajednicu, a te obaveze nisu ispunjene.\nBISERKO: Mislim da jedan deo srpskih političara intimno smatra da je Kosovo izgubljeno i čak strancima na to ukazuje, zagovara nezavisno Kosovo, međutim niko nije pokazao dovoljno hrabrosti da iskorači iz te pozicije. Mislim da je svojevrsni politički cinizam, koji se praktikuje danas u Srbiji, neprihvatljiv i poguban za moralnu situaciju u samoj Srbiji. I mislim da kod građana takođe postoji svest da je Kosovo izgubljeno i rekla bih da bi se jednom pozitivnom kampanjom i nekim adekvatnim rešenjem nezavisno Kosovo vrlo lako prihvatilo u ovdašnjoj javnosti.\nRSE: Da li političkim strankama u Srbiji zapravo nedostaje hrabrosti da otvoreno saopšte ono što intimno misle?\nŽIGON: Beograd treba da se zapita da li će on da opstane bez duše, bez srca, bez smisla. Šta je smisao? Da se prodamo i da imamo bolji šampon za kosu? Ja ne razumem. Sigurno će nas stići neka kazna. Takvi ljudi koji se zanimaju samo sadašnjošću i svojim sopstvenim, malim, ipak ništavnim životom, trebali bi da pomisle koliko puta nas je u istoriji zadesilo nešto ovako slično, ovakve pošasti.\nKORAĆ: Kod nas je najmanje stranaka koje žele da vode svoj narod ka demokratiji i demokratizaciji, nego se deklarativno zalažu za Evropu, a na unutrašnjoj političkoj sceni deluju destruktivno, cinično, nacionalistički. To važi za mnoge stranke u Srbiji, ne kažem baš sve, ali za mnoge. U Srbiji, nažalost, još uvek postoji veliko udvaranje nacionalističkom biračkom telu i to Srbiju neće odvesti nigde, i mislim da je to jako, jako loše. Još gore je što treba hrabrosti da se očite stvari priznaju, a to je da Kosovo ide ka nezavisnosti.\nRSE: Naravno Kosovo je bilo i ostalo predmetom najrazličitijih manipulacija u Srbiji. Pojedine izjave, bilo da je to ona već čuvena rečenica Slobodana Miloševića namenjena Srbima u Kosovu Polju – „niko ne sme da vas bije“ ili tvrdnje Matije Bećkovića da je „Kosovo najskuplja srpska reč“, već odavno su se pretvorile u nacionalne budnice. No ta instrumentalizacija sa Kosovom nije završena jer Dobrica Ćosić kao simbolični otac nacije pokušava da nametne ideju o podeli Kosova, dok se pojedine partije čine sve da rašire strah o novom kosovskom porazu:\nKORAĆ: Kosovo je najveći izvor manipulacije koji je svojevremeno dobio status jednog mita. Konačno, kosovski boj je jedan mit koji je obnovljen početkom 19. veka, kada je Srbija započela svoje oslobodilačke ratove. Znači, to je jedan mit o gubitku slobode koji je tada imao veliku ulogu, u prvoj polovini 19. veka, ali koji je, nažalost, na jedan sasvim drugačiji način zloupotrebljen od strane Slobodana Miloševića kad je počeo raspad Jugoslavije i to je jedan od uzroka raspada Jugoslavije. Ali Kosovo će se pojaviti i kao simbol drugog poraza srpskog naroda u modernoj istoriji i mene to plaši.\nVUČIĆ: Ja mislim da je nešto drugo danas manipulativna uloga, a to je ta priča: „Sve što je nekom palo na pamet da Srbi izgube, to je realnost. I šta god da se desi, to je realnost“. Ta vrsta okupacione filozofije koja je postojala i kod dela naših ljudi u Drugom svetskom ratu na primer, e to je jedna nova dogma i to služi kao manipulativno sredstvo mnogo više nego Kosovo.\nRSE: Mada su tvrdnje da se Kosovo neće dati ni po koju cenu, prvenstveno namenjene javnom mnenju u Srbiji, njihove posledice oseća pre svega srpska manjina na Kosovu, koja opstaje u krajnje nepodnošljivim uslovima života. Upravo zbog tvrdog stava Beograda, Srbi sa Kosova i dalje nemaju legitimne političke predstavnike u kosovskom parlamentu, pretvarajući se u marionete različitih uticaja:\nŽIGON: Jako se surovo odnosimo prema ljudima. Na 150-200 km od nas ljudi stradaju, a beogradski forumi se verovatno više zanimaju za tsunami ili za neku drugu svetsku tragediju. Naravno da proživljavam svaku ljudsku tragediju i tragediju svakog deteta, ali najpre i prvo treba pomoći onome ko mi je najbliži, kao što bih najpre pomogla svojoj sestri, svom bratu…\nBISERKO: To se na kraju sve svodi na ono što se dešavalo Srbima u Hrvatskoj, donekle u Bosni i sada na Kosovu. Znači, oni su prosto instrument beogradske politike. Oni imaju vrlo malo snage da se odupru takvoj beogradskoj politici, mada se sve češće mogu čuti i različiti glasovi i drugačiji glasovi. Ja mislim da se povećava ta svest o njihovoj manipulaciji, ali njihove objektivne snage da se suprotstave su veoma male, pogotovo što na Kosovu i dalje deluju razne službe, tako da su oni u ovom momentu isključivo instrument politike za koju se sada ne zna kako će završiti, s obzirom da je u međuvremenu uspostavljena nova floskula – više od autonomije, manje od nezavisnosti.\nVUČIĆ: Kako vidimo sad, očigledno je da nema više ni igara, nego samo što im nisu rekli: „Vi ste gotovi, spremite stvari. To je politika aktualne vlasti u Beogradu i hajde sad radite šta hoćete“. A ovde će narodu da objasne: „Nije više protektorat Ujedinjenih nacija, već evropski, biće naši Srbi zaštićeniji, imaće bolji standard“. Što je ustvari prevara. To je način da se otme teritorija.\nKORAĆ: Oni su u još težem položaju. Ne bih rekao da tamo nema i razumnih ljudi. Ima recimo ljudi koji smatraju da oni bez određene komunikacije s Albancima na Kosovu, znači većinskim stanovništvom, bez uspostavljanja jedne trajne saradnje, nemaju zaštite. Što je ustvari jedino ispravno. Problem je što je režim doneo jednu potpuno pogrešnu odluku, da se praktično ne učestvuje na kosovskim izborima. Mislim da je jedan broj ljudi koji danas živi na Kosovu ipak svestan da je bez određene vrste istorijskog kompromisa sa većinskim albanskim narodom, njihova budućnost tamo zaista krajnje nesigurna. Ne mogu samo UNMIK i međunarodne trupe da ih čuvaju, bez obzira na njihov objektivno zaista težak položaj na nekim mestima na Kosovu. Zaštitu daje većinsko stanovništvo. I to je taj neki historijski kompromis koji Beograd u ovom trenutku otežava.\nRSE: Koliko god bi svako pominjanje Kosova uskovitlalo emocije u Srbiji, još uvek niko od onih koji gorljivo brane svoje stavove nije pokušao da otvori razgovor o tome šta bi zapravo za Srbiju značilo to da Kosovo ostane u njenom sastavu. Šta bi zapravo jednoj razorenoj zemlji donelo dva miliona nezadovoljnih građana? Još uvek se druge strane ne govori ozbiljno da li bi se Srbija trajnim gubitkom Kosova oslobodila jednog tereta sa kojim i tako ne bi mogla da se nosi. Javnost u Srbiji uglavnom opseda deklarativno izjašnjavanje za i protiv ideje o nezavisnosti:\nBISERKO: Ona je već bila na stolu i pre intervencije. Posle intervencije, to je manje-više bilo jasno svim pažljivijim posmatračima prilika na Balkanu. Ali 17. marta prošle godine je postalo jasno da ukoliko se to pitanje ne stavi na dnevni red, da će ekstremisti na obe strane ići na podelu. Tada je još uvek bilo dopušteno da se u nekim krugovima govori o eventualnoj podeli ukoliko se dve strane dogovore, međutim u međuvremenu je to napušteno.\nŽIGON: Istorija je nešto što je mnogo više od politike. Ti ljudi ne razmišljaju o istoriji. Šta se dešavalo kada je Čarnojević s onolikim hiljadama Srba napuštao ove prostore? Da li oni uopšte razmišljaju o istoriji? Da li razmišljaju o tome koliko već stotina godina ruše te crkve i manastire, a nikako da ih sruše? Ukoliko predamo Kosovo, predaćemo naravno pre svega sebe.\nVUČIĆ: Time se ponovo urušava ravnoteža i stabilnost u celom regionu. Dakle, neobjašnjivo je da se to rešava na takav način, da na tako protivpravan način menjate granice jedne suverene zemlje, priznate članice UN-a. To bi bio presedan u pravno-političkoj istoriji i u međunarodnopravnom ponašanju od Drugog svetskog rata pa naovamo. Druga stvar, imate problem s jednom novom, monstrum-tvorevinom. Da li će to da bude posebno, zajedno, ovako ili onako, suštinski će da funkcioniše kao jedno – Albanija, Kosovo, zapadni deo Makedonije, istočni deo Crne Gore, i to polako ali sigurno svi znaju. Ne možete svaki put da tako urušavate zemlje jer onda ćete taj problem da imate i u Baskiji i Kataloniji za sedam godina. Onda ćete da imate ponovo podelu Flamanaca i Valonaca u Belgiji. Onda ćete da imate koliko problema na Korzici, Sardiniji i tako dalje.\nKORAĆ: Godine 1999., posle svega što se dogodilo, posle izgona stotine hiljada Albanaca, to je užasna cifra, nakon zločina koje su neke naše parapolicijske i paravojne snage uradile, nakon čitave Miloševićeve politike u kojoj Kosovo nije postojalo, znači oni su imali svoje paralelne institucije, prosvetne, zdravstvene, svoje izbore, svoje referendume, mislim da je najviše Miloševićeva politika, na najgrublji i najdrastičniji način, sa elementima zločina, Kosovo praktično odvojila od Srbije.\nRSE: No čak i kada bi građani Srbije i političke partije dobro promislili pre izjašnjavanja o budućem statusu Kosova, pitanje je da li će oni uopšte biti u prilici da na bilo koji način utiču na sudbinu statusa južne pokrajine:\nŽIGON: Neće te naravno niko pitati ako se ti ne boriš da te pita. Ako ti želiš da te neko pita, onda ćete svako pitati. Ako ti imaš svoje dostojanstvo, svi će videti da si dostojanstven. Ako si ti krpa, naravno da te niko ni za šta neće pitati. Ako izađe dva miliona ljudi na beogradske ulice, jasno će biti da niko ne može da nam uzme Kosovo.\nBISERKO: Ja mislim da je Beograd već izgubio taj status relevantnog faktora u pregovorima sa Albancima o Kosovu, bez obzira što međunarodna zajednica insistira da se taj status rešava kroz dijalog sa Beogradom. To je postalo jasno nakon što je Međunarodna krizna grupa izašla sa ovim izveštajem koji je Beograd toliko zabrinuo, pošto se pokazalo da ukoliko Beograd ne bude konstruktivan u tom dijalogu, da će se taj proces nastaviti bez njih.\nRSE: Da li će Beograd uopšte na bilo koji način biti pitan o budućem statusu Kosova, ili se ova pokrajine bez obzira na stavove koji će zauzeti srpski zvaničnici, neumitno korača ka samostalnosti:\nKORAĆ: Takozvano lukavstvo uma nekih naših političara po ko zna koji put želi ovo da prikaže kao pritisak Zapada, kao odluku Zapada, ali bojim se da će Beograd itekako biti uključen u rešavanje ovoga i konačno će se od njega tražiti priznanje neke činjenice kad se do nje dođe, znači nekog oblika unutrašnjeg uređenja Kosova i ukupnog aranžmana u vezi s Kosovom. Za mene je legitimizacija linča, javnog, medijskog, ljudi koji ovako govore, problem za pregovarače, jer u jednom trenutku, kada se na stolu pojavi taj predlog o nezavisnosti, onda može da se desi da se ovaj linč prenese na one koji zapravo pregovaraju, a to je današnji režim koji sada cinično to zloupotrebljava, kao i ove nacionalističke stranke, kao Srpska radikalna stranka, ove antidemokratske stranke, i onda se može desiti da mi dođemo u situaciju da ne možemo voditi razumne političke pregovore, i onda ja ne isključujem mogućnost da Beograd praktično izađe iz tih pregovora i da odluke u vezi Kosova budu donesene mimo Beograd. Mislim da to nije nerealna opcija.\nVUČIĆ: Ako je već priča da postoje dve pravde, ili jedna za Srbe, jedna za ostale, onda kažimo narodu – mi smo, ljudi, okupirani i neki će da rešavaju sve što hoće da reše, nema potrebe da se bavimo politikom, nema potrebe da imamo parlament, da imamo političke stranke jer onda znači da je sve isto u svakom trenutku. Ja jednostavno ne mislim da je to tako, ja mislim da je drugačijim odnosom moglo makar nešto da se dobije, a nešto je uvek veće od ništa. A naša vlast neće dobiti ništa jer ona nema nikakav plan, nema nikakav program, ona ništa nije ni ponudila kosovskometohijskim Albancima. Oni čekaju, a mi ovim gubimo apsolutno sve, a ne dobijamo ništa. Ne mogu da postoje aršini po kojima ćete samo da otimate.\nRSE: Bez obzira kakvo rešenje bude bilo doneto, međunarodna zajednica će sasvim sigurno za to što ona odluči, tražiti podršku od državnih čelnika Srbije. Jasno je da bez saradnje između Beograda i Prištine neće biti stabilnosti u čitavom regionu.\nVUČIĆ: Od velikog je značaja za svetsku zajednicu ili za njihove najmoćnije lobiste, i za Ameriku i za Evropsku uniju, ako su neki centri moći odlučili da se ide na stvaranje nezavisnog Kosova ili misle da je to najbolje rešenje, oni to ne mogu da sprovedu bez Srbije, bez nekog od značajnih predstavnika Srbije. Kada to kažem, mislim na nekog od najvažnijih kolegijalnih ili inokosnih izvršnih organa vlasti. Naravno, najbolje bi bilo kada bi to mogao da bude parlament, ali parlament to nikada neće moći, neko to mora da preuzme na sebe, s njihovog aspekta i iz njihovog ugla. Jednostrano priznanje nezavisnosti Kosova ne može da dođe lako, ne može da dođe jednostavno, jer bi bila prekršena i Povelja UN-a, pregazili bi sve što se radilo posle stvaranja Društva naroda čak 1918. godine pa do danas, a mislim da na to nisu spremni.\nKORAĆ: Problem je što će Zapad tražiti od Beograda da prizna nezavisnost Kosova učestvovao, ne učestvovao u pregovorima. To što Kosovo ide ka nezavisnosti uopšte ne znači da Srbija nema svoj interes da sedne i da razgovara o statusu Srba kao manjine unutar Kosova, kakvi će ti međusobni odnosi biti, postoji jako mnogo tema – obrazovanje, zdravstvo, lokalna policija, mnogo štošta. I Beograd ima legitimno pravo da za to bude zainteresovan i da postavi pitanja. Ono što će se postaviti kao najkrupnija brana, to je da Beograd ne može da smatra da je Kosovo nasilno otrgnuto od strane međunarodne zajednice. Bojim se da će Beograd da pogreši ako tako bude video ovaj problem. Dugoročna stabilnost u regionu i neki konačni uslov za našu evropsku integraciju je da svi na Balkanu jedni druge priznaju i da se u regionu uspostave podnošljivi odnosi, jer niko ne želi da inkorporira u EU otvorene probleme.\nRSE: I da li bi, u susret pregovarima o statusu Kosova koji se neumitno približavaju, neke od ključnih političkih stranka u Srbiji mogle da prihvate neku vrstu uslovne nezavisnosti Kosova, ili će se samostalnost Kosova poricati čak iako iz tog predloga bude stala čitava međunarodna zajednica?\nŽIGON: Ja u svetu vidim hiljadu primera za to da se može sačuvati ono što se srcem čuva. Kada se budemo ponašali kao da je Kosovo naše i kada ga budemo voleli, kao što na primer na Kubi za jednog dečaka koji je otet od strane Amerike izađe dva miliona ljudi na ulice, pa Amerikanci vrate tog dečaka, kada se mi budemo tako ponašali, ne samo da će Kosovo butu naše, nego ćemo i mi biti normalan narod. Smatram, ukoliko bismo svi verovali i želeli da Kosovo bude naše, da bi ono to i bilo.\nBISERKO: Realno gledajući, mislim da su oni svi svesni da je Kosovo izgubljeno i da je to sad jedna vrsta igre, pre svega sa našom javnošću i međunarodnom, dok se ne potrefi taj momenat ili dok oni ne shvate da ta igra više ne može da se nastavi u tom pravcu. To je neka vrsta zamagljivanja svega onog što se desilo i zamagljivanja tog poraza. Srbi znaju da je Kosovo izgubljeno.\nRSE: Može li se s druge strane očekivati će građani Srbije u trenutku kada se bude prelamala budućnost Kosova, što je sigurno jedno od najtežih pitanja sa kojima se suočava ova zemlja, pokazati veću zrelost nego njena elita:\nVUČIĆ: Mislim da javnosti u Srbiji treba jasno predstaviti sve činjenice – možemo da uradimo to i to, vi odlučite, i konsultovati se sa svim političkim strankama i pokušati da se postigne konsenzus. Ako mi postignemo jedinstvo i ako svi stanemo iza toga, onda nezavisnost Kosova ne može opstati.\nKORAĆ: Mislim da će, kada je Kosovo u pitanju, prosečan građanin Srbije, koji želi bolje da živi, biti znatno zreliji od njegove elite. Njegova elita je, nažalost, još uvek suviše nacionalistička, još uvek suviše moralno korumpirana i moram da kažem politički nezrela da bi u ovom slučaju Kosova vodila svoj narod. Ona će se sćućuriti iza naroda, sakriti se iza njega i čekati da običan čovek kaže, kao u „Carevom novom odelu“: „Car je go“, drugim rečima: „Kosovo više nije u Srbiji“.\nRSE: No dok se sada i u samoj Srbiji sukobljavaju potpuno oprečni stavovi o budućnosti Kosova, ova pokrajina već skoro punih pet godina funkcioniše kao nezavisna država. Možda će istorija kao i nekoliko puta do sada u budućnosti promeniti taj tok, ali će do tog trenutka sporenja koja traju u Srbiji, samo podsećati na uzaludne bitke za izgubljenu zemlju.


Na ovim graničnim prelazima su NAJVEĆE GUŽVE | Prijedor24.com - Više od informacije!\nPočetna Vijesti Na ovim graničnim prelazima su NAJVEĆE GUŽVE\nNa ovim graničnim prelazima su NAJVEĆE GUŽVE\nNa graničnom prelazu Rača gužva je na ulasku u BiH, a pri izlasku iz zemlje pojačan je intenzitet saobraćaja na prelazima Brod, Gradina, Orašje, Izačić, Novi Grad i Velika Kladuša, saopšteno je iz Auto-moto saveza Republike Srpske.\nNa ostalim prelazima za sada zadržavanja nisu duža od 30 minuta.


Rusi i Rusija nam nikada nisu bili i ni sada nam nisu prijatelji, ali su uvek glumili a i sada glume prijatelje Srbije i Srba. Nažalost, Rusofili to ili neæe ili ne mogu da shvate i da prihvate. Rusofili da se okanu prièanja i pisanja o NATO bombardovanju. Podseæam: Nemaèka je Srbiji uèinila nemerljivo mnogo više materijalne štete i ljudskih žrtava, ali su veæ posle nepune dve decenije prvi Srbi poèeli a onda masovno nastavili i nastavljaju da idu u Nemaèku da tamo rade; isto je i sa odlaskom u Ameriku - u Ameriku se posle NATO bombardovanja Srbi i zauvek sele iz Srbije, ne sele se u Rusiju.\n(Samosvesna gradjanka, 15. jul 2017 21:13)\nБаш изненађење ... Тол'ко сте волели Титу да сте му земљу раскомадалс - Hitler је на вас љубоморан , како сте успели да будете безобзирнији од њега !?!\n(Zombi lobanja, 15. jul 2017 18:16)\nTek da se zna, Hrvatsku su prvo priznali Rusi pa tek onda Amerikanci. Rusija je hrvate priznala 17.02.1992. a SAD 07.04.1992.\n(CarloNS, 15. jul 2017 20:09)\nnisu to ruske firme gde se radi za 200eura vec zapadne, toliko zele da srbi dobro zive da im placaju èak 200eur (uglavnon subvencionisanih) mani nas æorava posla, suplje price i zapadne dobrote/demokratije\n(SGT, 15. jul 2017 20:00)\nMontgomeri je bivsi americki ambasador koji zivi u Hrvatskoj i radi za hrvatsku vladu.\n(Samo da kazem nesto, 15. jul 2017 19:28)\nOni nam raskomadali zemlju,a ne mi.....to su ti verovatno pricali roditelji koji su glasali za Miru i Slobu\n(pleme zaostalo, 15. jul 2017 19:12)\n@ Orao Mislis mnogo?! Puna je èaša.\n(dyudya, 15. jul 2017 18:44)\nSto nisu bombardovali Severnu Koreju?\n(Dzong, 15. jul 2017 18:38)\nJugoslavija je 2 puta zastitila\nHrvatsku da ne placa ratnu odstetu,\ntakodje 2 puta je prosirila Hrvatsku\nna Dalmaciju i Istru, proterala Italijane,\nkad je opasnost prosla i Osimski sporazumi\npotpisani, za Hrvatsku Jugoslavija vise nije\nbila bitna, bitno je bilo zapoceti rat i proterati\nSrbe iz Dalmacije, posle etnickog ciscenja Italijana\ni Srba, ostala je cela Dalmacija i Istra, ali i pitanje\nkoje ce se morati resiti u buducnosti.\n(seljadin, 15. jul 2017 15:16)\nDa da, davna težnja i želja Srba i Srbije za Dalmacijom,\nIstrom, Dubrovnikom, morem i otocima, ostala je samo san.\nTeško se pomiriti s takvim snom koji razdire dušu,\npa se u pomoæ priziva buduænost, u kojoj æe se\n"nešto rešiti" po tom pitanju. Što i tko æe to\nrješavati nije bitno, samo neka bude srpsko (svetsko a naše:-)\nDakle, što napraviti? Prvo, ne sanjati gluposti i\nne pisati nebulozne komentare, jer B92 nije INFORMER,\nKURIR, BLIC i ostala žuta podzemna bratija... :-)\n(Mantis, 15. jul 2017 18:35)\nZa vreme Tita, pola od ove vladajuæe "elite" u Srbiji, jedva da bi radilo kao službenici u nekoj Opštini, a druga polovina bi vadila krompir u Padinjaku.\nNije ovaj Mongomeri mutav, zna èovek da gleda u sat.\n(Komunista, 15. jul 2017 18:10)\nNe to je Galbrait\n(Jugoslaven i po, 15. jul 2017 18:01)\nKada budu makli Bondstil sa Kosova, i u Nisu nece biti ruska vojna baza.\n(cokoladica, 15. jul 2017 17:50)\nTo je onaj tip koji je sedeo na traktoru u koloni, kad su u Oluji Hrvati proterali Srbe iz Krajine.\n(stiven k., 15. jul 2017 17:19)\nMiloševiæ se ponašao kao da Berlinski zid nije srušen 1989.\nNajgore što se tako ponaša i još uvek tako misli ogroman broj punoglavca koji sede pred prodavnicama i na ovu vruæinu 'lade usijane tintare "zidarcima" i raspredaju i pametuju kako æe S. Koreja da gaða Njujork a mi, da smo hteli svojevremeno, kako je Šešelj tvrdio, "mogvi smo dobacit' do Beèa i do Vima"...\n(Zoran, 15. jul 2017 17:04)\nJedno je sigurno: ako se Putinu dozvoli ovakvo nesto na 300km od Bondstila, možemo da zaboravimo na evrointegracije na neodreðeno.. Montgomeri govori ono sto govori i sadašnji ambasador SAD : "Odluke donosite sami, ali sami i odgovarate za njihove posledice.." Ja mislim da od toga ne može poštenije...Ako hoæeš da te tretiraju kao ozbiljnu drževu i ozbiljnog partnera, moraš biti spreman na izbore i rezultate tih izbora. Samo bez kalimerovskog kukanja, molim. Svakome ko želi da bude autokratska rupa od države i ruska gubernija u sred Evrope, to treba i omoguæiti. Ali sa svim moguæim raèunima...\n(Jarilo, 15. jul 2017 16:55)\nGuys.... ko ume da cta medju redova.. ovo je jasna pretnja. Ne igrajte se s vatrom. Opredelite se za zapad i stavite tacku na patnju. Gledajte buducost.\n(Serb in USA, 15. jul 2017 16:54)\nMa sjašite više...\n(dux, 15. jul 2017 16:26)\nSrbija ce izgleda da postane ruska gubenija ili balkanska Kuba...Citam komentare i ne mogu da verujem koliko gluposti i naivnostiii..Nije ni cudo sto smo dno dna Evrope, u rangu sa najsiromasnijim africkim zemljama...\n(Drug Staljinovic, 15. jul 2017 16:25)\n(Glupost je beskonacna, 15. jul 2017 16:13)\nTito nije dozvolio tudje baze nego pravio svoje po kojima sada pisaju oni koji bi zavrsili na golom otoku da su se samo priblizili vojnom objektu .\n(Oj Srbine,moj Srbine, 15. jul 2017 16:01)\nTito nikada ne bi pristao na Americku vojnu bazu -Camp Bondsteel- na KiM.\nAko pocnemo stalno da popustamo, popustanju nikada nece biti kraja.\n(Ako pocnemo stalno da popustamo, 15. jul 2017 15:53)\ncitat: "Obožavam strance koji su eksperti za Srpski narod i misle da znaju šta bi bilo dobro a šta ne za naš narod, a samo profitiraju na našoj nesreæi. Nek se vrate odakle su došli pa nek prosipaju svoje ideje i mišljenja tamo."\nÈovek je sve taèno rekao pa mi kako hocemo. Problem je što veæina Srba misi da se sve na svetu dešava zbog nas i da se zemlja okreæe samo zbog Srbije... Pogledaj gde živiš, gde ti deca žive, kakva im je sadašnjost i buduænost...NEMA JE! I sve je to jer "mi znamo najbolje" i stava "pustite vi nas" i stava da su "oni" tu, jer je "Srbija nešto kljucno", u njihovim životima...\nA najveæi profiteri u celoj ovoj situaciji, žive medju nama i nikako ne zele da se nesto promeni...\n(Kale - brdo, 15. jul 2017 15:45)\nIsti ti Rusi su nas "navukli" da sve radimo kako njima odgovara, i dan danas isto rade zarad sopstvrnih interesa.\nNe postoji saveznik Amerike na ovom svetu koji je lose prosao i kome je gore nego pre.\nAli mi smo duboko zastranili, i nema nam spasa na zalost, Ruse boli uvo,sve sto radimo radimo njima u interesu.\nToliko su nas zaludeli da cemo biti okruzeni NATO paktom, uz ideju "neutralnosti", a ti isti ce nas "rastrgnuti" kada im interes bude nalozio.\nJadna li si Srbijo!!!!\n(@Stradija, 15. jul 2017 15:45)\nNe pali se,za koliko rade Hrvati,Bugari,Rumuni?Uzmi i standard u obzir.\nUostalom imaju i oni Bonstil i to je prava vojna baza,još da kažemo da hoæemo u NATO,tapšao bi ovoga "našeg" po ramenu.Dvostruki aršini.Pazi,bivši ambasador,pa u normalnim zemljama ambasadori su marginalne liènosti(u politièkom smislu) i oni dolaze na noge predsedniku države,a kod nas se trse neki konzuli,savetnici,još i bivši.\nI koga zanima Tito,neka ga spomene Kolindi kad bude razgovarao s' njom.\n(Marko NBG, 15. jul 2017 15:29)\nKada svi ovi kritièari Tita, razni libkapitalisti, konzervativci, kojekakvi samoproklamovani nacionalisti urade makar 1% onoga što je Broz uradio, neka se jave. Do tada mogu samo da piju pivo ispred zadruge koju im je obezbedio i prièaju kako je on kriv što prstom nisu mrdnuli, niti spreèili uništenje svega što su imali. Morate da shvatite ljudi bre, ne možete stojati sa strane, ništa ne raditi i onda kukati šta se dešava i šta nam rade.\n(ns, 15. jul 2017 15:18)\nJugoslavija je 2 puta zastitila Hrvatsku da ne placa ratnu odstetu, takodje 2 puta je prosirila Hrvatsku na Dalmaciju i Istru, proterala Italijane, kad je opasnost prosla i Osimski sporazumi potpisani, za Hrvatsku Jugoslavija vise nije bila bitna, bitno je bilo zapoceti rat i proterati Srbe iz Dalmacije, posle etnickog ciscenja Italijana i Srba, ostala je cela Dalmacija i Istra, ali i pitanje koje ce se morati resiti u buducnosti.\nKako je lepo i jasno rekao Montgomeri. Ako hocete sa Rusima ok idite ali ce posledice snositi SRPSKI NAROD a ne srpski "politicari" koji ce i dalje imati pare, starlete i moc da odlucuju o sudbini pojedinca. Ako zelite da zivite bolje u NATO i tada ce srpski narod ziveti bolje ali posledica je ta da ce "politicari" izgubiti mogucnost bogacenja bez skole i motike, starlete i moc da drndaju pojedince. Misli da je svakom ko je imalo normalan i pametan jasno sta ce da odluce srpski "politicari"! Sad je sve na Vucicu i ako se on odluci za USA bice najveci srpski politicar u 21. veku.\n(Bane11, 15. jul 2017 15:16)\nTito je bio americki covek i Amerika je to znala da ceni. Obecali ste da sa njegovog puta necete skretati, prema tome drzite se obecanja. USA forever! U ponedeljak, kod Pensa Vucic odlucuje o sudbini moje dece.\nI Vucic da ne zaboravi da pozove Trampa i Melaniju u posetu. Bio bi red da dodju i ovde.\n(Marija Stanisic, 15. jul 2017 15:15)\nTito je vladao, ovi jašu i ne prestaju da poskakuju.\n(Nenad Van Sebe, 15. jul 2017 15:14)\nNije bitno, nije bitno...ðavola nije, pa što onda stalno postavljaju to pitanje?!\nNa pitanje na èijoj ste strani, odgovor je: na srpskoj. Sa Rusijom imamo odliène odnose, a sa vama bismo želeli. Rusi nas nisu bombardovali, nisu nam oteli KiM, nisu bombardovali RS i RSK, nisu nam uvodili sankcije...i tako to.\n(Stradija, 15. jul 2017 15:02)\nPa šta se ovi stalno u poslednje vreme 'vataju za Tita.\n(Zarko, 15. jul 2017 15:02)\nCovek je potpuno u pravu !\nKo razume dobro , ko ne razume opet dobro !\nP.S. nemoj posle da se bunimo sto radimo za 200 evra , a Vucic nam prosipa pricu o bratstvu sa Rusima\n(PEDJA, 15. jul 2017 14:48)\nTito mozda nije imao tudje vojne baze u Jugi ali zato je rado primao sovjetsku naftu i americke Kredite.\n(Jugoslaven i po, 15. jul 2017 14:48)\nPošto sam živeo i radio i u Titovo vreme, mogu samo da zakljuèim da smo onda geopolitièki bili istureno odeljenje Zapada ali i most Istoka. Sada sa susedima u NATO postali smo levo smetalo, sa svojim neinventivnim imitiranjem ondašnje neutralnosti - u pogrešno vreme i bez shvatanja promenjene situacije, geografski.\n(BoKi, 15. jul 2017 14:40)\nSrbi su pristali samo zbog kao neke "podrške" oko Kosova jer kada bi se rešilo pitanje Kosovo srpski politièari ne bi imali šta da prodaju narodu.\nOvako još igraju na kartu nekog "patriotizma" dok sa druge strane to isto Kosovo koriste zbog punjenja svojih džepova\n(diskretni heroj, 15. jul 2017 14:25)\nU Titovo doba ovakvi se nisu pitali a kamoli komentarisali....\n(Che, 15. jul 2017 14:24)\nObožavam strance koji su eksperti za Srpski narod i misle da znaju šta bi bilo dobro a šta ne za naš narod, a samo profitiraju na našoj nesreæi. Nek se vrate odakle su došli pa nek prosipaju svoje ideje i mišljenja tamo.\n(Lucius Fox, 15. jul 2017 14:15)\nSamo ga ti pali da je Tito. Sve me ovo podseæa na Sašu Belopoljanskog u Tajvanskoj kanasti.\n(YOU plonker!, 15. jul 2017 14:14)\nTito kada je dolazio u SAD èekao ga je predsednik sa ženom na aerodromu, pa je sedeo u dvorištu Bele kuæe sa JFK-om, Nixonom i Kissingerom i pušio kubanke usred amerièkog embarga prema Kubi, sa sve šmekerskim smeškom. Tito je dao nalog da se sruše dva amerièka aviona iznad zraènog prostora SFRJ jer nisu imali dozvolu preleta i ništa mu se nije desilo. Tito je otkaèio Staljina sa 300 divizija jednim pismom i ništa mu se nije desilo. Tito bi 2017. prvo morao da hapsi 6 meseci po par stotina ljudi dnevno, protera i Montgomerya i "ruski humanitarni centar", pa krene u nacionalizaciju opljaèkanog i pokradenog. Jedan je Tito.\n(Koèa, 15. jul 2017 14:13)\nTito je najmanje bio "neutralan", a danas 2017 godine pominjati Tita je besmisleno, Jugoslavije nema, niti æe ikad biti Jugoslavije u bilo kakvom obliku, ni onda je nismo trebali praviti.\n(nalic.milos@gmail.com, 15. jul 2017 14:13)\nsve neki bivsi,, gde su bili kad je trebalo?\n(Salerno, 15. jul 2017 14:10)\nPuno je rekao, puno. Pa sad šta se nama svidja a šta ne druga je stvar.\n(Orao, 15. jul 2017 14:07)


Britanska premijerka kritizirala Kerryjev govor o Izraelu | Spor Izraela i Palestine News | Al Jazeera\nBritanska premijerka kritizirala Kerryjev govor o Izraelu\nBritanska premijerka Theresa May kritizirala je govor američkog državnog sekretara Johna Kerryja o Bliskom istoku, rekavši kako on predstavlja napad na izraelsku vladu.\nIako Kerryjev govor ne odudara od britanske politike, May je rekla da je to neprikladan napad na izraelsku vladu jer se prežestoko fokusira na aktivnosti naseljavanja na Zapadnoj obali i u Istočnom Jerusalemu kao na prepreke u postizanju mira.\n“Ne vjerujemo da je u redu napasti sistem demokratski izabrane vlade jednog saveznika”, navodi se u saopćenju iz Downing Streeta.\n“Vlada vjeruje da će pregovori uspjeti samo ako se vode između dvije strane, uz podršku međunarodne zajednice”, rekla je May.\nKerry je u srijedu u svom govoru o miru na Bliskom istoku opisao vladu premijera Benjamina Netanyahua kao “najdesniju u izraelskoj historiji”.\nUpozorio je također da je ugroženo rješenje izraelsko-palestinskog sukoba koje bi predvidjelo dvije države, te je istaknuo kako SAD ne može ostati postrani dok nasilje i izraelsko naseljavanje riskira potkopavanje mira.\n“Trajna politika gradnje naselja jest ono što riskira učiniti mir nemogućim”, rekao je Kerry.\n‘Izrael neće nikada imati istinski mir’\nU govoru održanom samo nekoliko sedmica prije nego što će administracija Baracka Obame predati vlast novoizabranom američkom predsjedniku Donaldu Trumpu Kerry je rekao kako Izrael neće “nikada imati istinski mir” s arapskim svijetom ako ne postigne dogovor zasnovan na tome da Izraelci i Palestinci žive u svojim državama.\nKerry je osudio palestinsko nasilje, za koje je rekao da se odnosi na “stotine terorističkih napada u protekloj godini”.\nNjegove oproštajne riječi teško će promijeniti bilo šta na terenu između Izraela i Palestine ili spasiti niz neuspješnih mirovnih pregovora na Bliskom istoku koje je inicirala administracija Baracka Obame, navode agencije.\nIzraelci čekaju da Obama odstupi s funkcije, te od novog predsjednika Trumpa, koji na dužnost stupa 20. januara, očekuju povlašteniji tretman.\n‘Ostani snažan, Izraele’\nTrump je na svom Twitter-profilu u srijedu osudio Obaminu administraciju zbog nedavnog glasanja u Vijeću sigurnosti UN-a o rezoluciji protiv Izraela, koju je SAD omogućio jer se suzdržao i nije uložio veto, te nuklearnog sporazuma s Iranom od prošle godine.\n“Ostani snažan, Izraele, 20. januar ubrzano se približava!”, zaključio je Trump.\nOn je otvoreno lobirao protiv nedavne rezolucije UN-a kojom se osuđuje izraelsko naseljavanje spornih teritorija, te se očekuje da će staviti veto na svaku buduću odluku protiv Izraela, pišu agencije.\nNedavno se obavezao da će premjestiti američku ambasadu iz Tel Aviva u Jerusalem, a za novog ambasadora imenovao Davida Friedmana, advokata koji je prikupljao novac za nova naselja i koji se protivi rješenju o dvije države.\nKerry je branio nedavnu rezoluciju Vijeća sigurnosti, tvrdeći kako je cilj toga bilo očuvanje mogućnosti rješenja sa dvije države jer bi američki veto bio davanje dozvole za daljnju gradnju naselja, “kojoj se mi bitno protivimo”.\nIran: Protest britanskom ambasadoru zbog izjave Therese May\nIran pozvao britanskog ambasadora na razgovor ‘neprijateljskog istup’ premijerke Therese May.\nHistorijat kriza između Izraela i SAD-a\nDugogodišnji saveznici, SAD i Izrael su imali nekoliko ozbiljnih kriza u međusobnim odnosima.\nJerusalem: Stanarsko pravo ne vrijedi za Palestince\nJednoj palestinskoj porodici biće dozvoljeno da narednih 10 godina ostane da živi u Istočnom Jerusalimu. Nakon isteka tog roka, uprkos tome što imaju stanarsko pravo, moraće da napuste nekretninu. Odlukom suda njihova djeca i unuci to će morati da urade odmah.


DUGOROČNA VREMENSKA PROGNOZA: Mnogi već misle da je proleće propalo, a čekajte tek da vidite PROGNOZU ZA LETO (VIDEO) (FOTO) | DNEVNE\nDUGOROČNA VREMENSKA PROGNOZA: Mnogi već misle da je proleće propalo, a čekajte tek da vidite PROGNOZU ZA LETO (VIDEO) (FOTO)\nSnagu klimatskih promena osećamo i ovih dana u Srbiji, kada su temperature na niskom nivou za ovo doba godine, a neki bi čak rekli da nam se vratila zima.\nI za naredne dane prognozira se nestabilno vreme sa kišom, i veoma niskim temperaturama u jutranjim časovima.\nNa Balkanu je slično vreme kao i kod nas u zemlji, a zanimljivo je da je u Hrvatskoj u proteklih nekoliko dana padao čak i sneg.\nPutevi u Hrvatskoj su se zabeleli, a temperature su se približile nuli – u maju.\nHladan talas arktičnog vazduha zahvatio je veći deo Evrope, tako da sneg možemo videti u Nemačkoj, Poljskoj, Austriji i drugim državama.\nMi se nalazimo na samoj granici talasa, što je razlog što će naredne nedelje biti kišovito vreme sa grmljavinom i pljuskovima.\nU najnovijem izveštaju koji je objavila IBM kompanija “Veder kompani”, ovo leto biće za veći deo Evrope toplije, ali i vlažnije od prosečnog.\nS druge strane, južnu i istočnu Evropu očekuje hladnije vreme tokom maja, navode iz kompanije. Naš RHMZ je prognozirao da će u maju biti čak 19 kišnih dana. Leto u Evropi biće toplije nego inače, dok će tokom juna i jula biti pojačanih padavina, saopštila je meteorološka kompanija “Veder”.\n– Iako postoje znatne razlike u neobrađenom klimatskom modelu za leto, obrađene verzije pokazuju značajne vrućine, naročito u istočnoj i centralnoj Evropi – saopšteno je iz kompanije, prenosi Rojters.Slična predviđanja su i za jul. S tim da prognoza za više padavina ostaje za Nemačku i delove Britanije i Skandinavije.\nU našim krajevima, bar kako stoji u tom izveštaju, očekuje se toplije vreme od uobičajenog i suvlje.Najo čiglednija posledica klimatskih promena je rast temperature. Samo u 2017. u svetu su izgubljena 153 radna sata zbog vrućine. Vrućina takođe otežava učenje, a oba faktora znače pad ekonomskih rezultata.\nTemperatura na teritoriji Zapadnog Balkana će u skorijoj budućnosti porasti za 1,2 stepena, a do kraja veka moguće i za više od pet stepeni u proseku, što je enormno povećanje za tako kratko vreme. Podaci Saveta za regionalnu saradnju (RCC) ukazuju da nas do kraja veka očekuje vrela klima sa porastom prosečne temperature za 5 stepeni Celzijusa.\nUsled efekta staklene bašte koji je uprkos naporima sve veći procenjuje se da bi do 2100. leta mogla da traju i do dva meseca duže.\nNa svetskom nivou, kao posledica globalnog zagrevanja temperatura vazduha je porasla u proseku za jedan stepen, što, istina, ne deluje mnogo, ali s obzirom na to da se radi o srednjoj temperaturi planete to je veoma ozbiljno – za takve promene potrebno je da prođu hiljade i hiljade godina.\n– Mnogo zemalja teži tome da fosilna goriva zamene obnovljivim izvorima energije. Pariski sporazum iz 2015. godine je bio prvi korak. Ako se nešto što pre ne preduzme, leta će biti sve toplija i biće sve više vremenskih nepogoda – rekao je za “Blic” dr Vladimir Đurđević kada smo s njim razgovarali o klimatskim promenama, i dodao da su klimatolozi upozoravali i predvideli celu situaciju osamdesetih godina prošlog veka.\n(Dnevne.rs /Blic /Izvor: Tanjug – B92 , Reuters , M.V.)


[es] - windows mobile na anycool\nwindows mobile na anycool\n[es] :: GSM - telefoni :: windows mobile na anycool\n[ Pregleda: 6734 | Odgovora: 17 ] > FB > Twit\nwindows mobile na anycool 13.01.2009. u 14:00 - pre 142 meseci\nZamolio bih nekog ko se razumije da potvrdi dali je istina i dali se moze instalirati win mobile na anycool telefone\ncitao sam na vise foruma da moze pa ako neko zna neke turtorijale ili neke korisne adrese\nRe: windows mobile na anycool 18.01.2009. u 20:43 - pre 142 meseci\nPostoje AnyCool telefoni sa Windows Mobile os-om\nAko mislis na ove sto se kod nas prodaju, ne moze, nemaju sta da podrzi WM (od hardvera).\nRe: windows mobile na anycool 20.01.2009. u 22:39 - pre 142 meseci\nSad ja sam nabavio neki iz Kine mnogo jak anycool pa kako da saznam moze li se ubaciti win mobile\nRe: windows mobile na anycool 20.01.2009. u 22:42 - pre 142 meseci\nAko nije došao na njemu, vrlo verovatno da ne možeš. Najbolje ti je da odustaneš od te ideje, jer za iste pare (dobro, WM telefoni jesu skuplji) možeš kupiti pravi WM telefon. A čak i kad bi stavio WM, onda bi izgubio pola funkcija koje ima taj AnyCool (TV, radio, dual SIM...)\nRe: windows mobile na anycool 20.01.2009. u 23:06 - pre 142 meseci\nMa da poso mi je takav da cekam ljude i mnogo mi znaci tv i radio al volio bih jos da imam skype na njemu\nDa nebi ko mislio da sacekujem ljude, imam pauze izmedju ugradnja Total tv (monter sam)\n[Ovu poruku je menjao jovovuk dana 21.01.2009. u 00:27 GMT+1]\nRe: windows mobile na anycool 29.01.2009. u 21:54 - pre 141 meseci\nPomoglo bi ako bi mogao da identifikuješ koji je model taj Anycool.\nOno "mnogo jak" ne znači ništa.\nNije isti WinMobile za sve telefone.\nMožda može Symbian ako ne može WM.\nOni imaju neki džibuntu Linux na sebi.\nMožda može skype direktno na džibuntu.\nRe: windows mobile na anycool 29.01.2009. u 22:20 - pre 141 meseci\nSymbian ne može ni na jedan telefon na koji ga proizvođač ne stavi.\nRe: windows mobile na anycool 12.08.2009. u 21:01 - pre 135 meseci\nja sam dobavio anycool t818,\nima dobre funkcije,nije lose za 90e, TV,radio,mp4,touch screen,3g,dual sim,lep i mnogo jak zvuk,brz telefon,card reader chip...\nNEMA NIKAKVU PODRSKU ZA INSTALACIJU BILO CEGA,\nili sam ja glup pa ne umem da pronadjem caku.\nskinuo sam gomilu nekih PC suit-a,koji sasvim lepo rade sve ostalo,sem instaliranja bilo cega,\npa kontam da u stvari telefon nema podrsku,jer kad stavim recimo .jar file,kaze INSTALL FAILD,ili TARGET NOT RESPONDING.\nima li iko neka iskustva,ili koji koristan software,da instaliram na njega,bilo sta,od aplikacija,da dodam u njega?\nRe: windows mobile na anycool 13.08.2009. u 22:29 - pre 135 meseci\nwww.2simbg.com/T818.php je link legalnog uvoznika tog T818.\nPodžane tehnologije: SMS i MMS.\nNema JAVE, SYMBIAN-a, WM...\nInterna memorija je svega 197KB, pa da i nešta podržava, nema tolicnih aplikacijica.\nKamera je svega 0.3Mpx (VGA rezolucija). Kvalitet minus 1. Kao zaštićeni haški svedoci.\nZvuk je samo jak. Kvalitet čista nula.\nZa te pare se može kupiti "kao nova" Nokia N73 ili 6120C, ili SonyEricsson K800i ili K770i ili Samsung G600 ili I550 ili Motorola V8 ili V9 ili LG KP500 ili...\nTo su sve formule1 za T818.\nInače ti kinezi zrače kao Krško, Černobil i Kozloduj zajedno.\n[Ovu poruku je menjao miki069 dana 13.08.2009. u 23:40 GMT+1]\nRe: windows mobile na anycool 14.08.2009. u 19:35 - pre 135 meseci\nali mislim da gresis dusu,\ntako su ljudi u pocetku reagovali za vozila iz Azije,a pogledaj sad,\nIndijci su recimo poceli da prave jako kvalitetne traktore,\npa nam kina dolazi polako sa tehnikom,\na losa roba u kineskim radnjama,nije iz kine,nego iz tajvana...\nRe: windows mobile na anycool 15.08.2009. u 00:14 - pre 135 meseci\nPostoje kinezi sa win mobile,ali ako zelite koristiti i skype morate obratiti paznju da li ima ugradjen wireless.\nKoliko sam video takvi telefoni u Kini su oko 200$.\nRe: windows mobile na anycool 16.08.2009. u 21:59 - pre 135 meseci\nKljucna rec koju si upotrebio je "u pocetku". Taj pocetak je bio pre\n40 godina, a to je dug period da se ovlada necim. Doci ce vreme i za\nA ovo "nije Kina, nego Tajvan" je glupost :)\nRe: windows mobile na anycool 21.08.2009. u 07:48 - pre 135 meseci\nslazem se, moguce da nisam u pravu,to je samo misljenje na osnovu nekih prica,\nnego,u vezi telefona,kakve su mogucnosti da se integrise JAVA u sistem?\nRe: windows mobile na anycool 21.08.2009. u 07:55 - pre 135 meseci\nInterna memorija na Anicool T818 je svega 197KB.\nŠta može da se integriše u 197KB ili ti manje od 0.2MB ili ti 0.0002GB?\nRe: windows mobile na anycool 21.08.2009. u 12:53 - pre 135 meseci\nAjde malo detaljnije o ovome.\nMislim moze li neki konkretan podatak koji treba da potkrepi tezu o tom preteranom zracenju izrazen preko SAR vrednosti i sl.\na ne samo "Cernobil, Krsko ...." !!!!\nNa osnovu cega ovakvi komentari?!\nRe: windows mobile na anycool 22.08.2009. u 06:33 - pre 134 meseci\nma to o zracenju,mo's okaciti macku o rep,\nprostor oko nas je pun radio signala,a narucito onih koji rasipaju frekvenciju,tako\nda je pojam manjeg ili veceg zracenja,jako relativan.\nja bih rek'o\nRe: windows mobile na anycool 24.08.2009. u 12:18 - pre 134 meseci\nEvo jos nekih podataka o "Cernobilu" T818...\nSAR Value za "Formulu 1" SE K770i je 1,69 W/kg\nSAR Value za T818 Anycool je 0,977 W/kg\nDakle zaista treba da se prikljuci i "Krsko" uz "Cernobil" da bi T818 dostigao neke renomirane modele!\nRe: windows mobile na anycool 31.08.2009. u 19:16 - pre 134 meseci\npromenio sam telefon,\nuzeo sam SCIPhone i68-i01\ni bolji je,jedino je zvuk ocajan.\nima javu,i odusevljava me kako radi,\nima 6 menija,u slide fazonu.\nprvi je popunjen ikonicama,a ostali imaju po 2-3 ikonice,\na ja ne mogu da nadjem foru da dodajem ikonice,tipa shortcut ili slicno???\nRegistrovani: 14 ( zelvel, pajapop, Branimir Maksimovic, Sima19, Shadowed, ETNAPR, baresi, Milan86, tvrdoglavi, vjova, Stefan27, Proza_1, BuzzLightyear, rafiki )


Jovanović odabrao stranu: Linićeva presica je politički promašaj godine! - Rijeka Danas - riječki internetski dnevnik\nHome Vijesti Jovanović odabrao stranu: Linićeva presica je politički promašaj godine!\nJovanović odabrao stranu: Linićeva presica je politički promašaj godine!\nMinistar znanosti, obrazovanja i sporta Željko Jovanović također se oglasio o optužbama bivšeg kolege iz Vlade Slavka Linića na račun premijera Zoran Milanovića.\n“U vodstvu riječkog SDP-a nema nijednog člana koji je u stranci duže od mene, ni Linić ni Komadina ni Obersnel. Onda znate u kojoj mjeri mi je stalo da se radi u korist Vlade i države”, započeo je Jovanović.\n“Osjećaj koji danas imam, na temelju onog što sam čuo na radiju, je osjećaj beskrajne tuge. Mislim da je Linić u politički promašenom istupu nanio štetu SDP-u, Vladi i sebi. Čuli smo potpune političke dokaze bez ijednog argumenta i dokaza”, dodao je ministar znanosti, obrazovanja i sporta.\n“Duboko sam uvjeren da on želi SDP-u dobro, ali ovo danas je bilo krivo. Moja poruka svim SDP-ovcima je ljudi složimo se, razgovarajmo o svim temama koje su važne i radimo, a presice koristimo da bismo predstavili projekte i rezultate našeg rada. To prepustimo HDZ-u. Najgore bi bilo u Hrvatskoj vratiti vlast zločinačkoj organizaciji. Nismo savršeni, ali smo bolji od svega što se nudi na hrvatskom političkom tržištu. Linićeva presica je politički promašaj godine”, rekao je Jovanović.\nNa pitanje u čije ime govori rekao je: u svoje, kao SDP-ovac, kao član gradske organizacije, županijskog i državnog SDP-a, govorim u ime najvećeg broja riječkih SDP-ovaca: “Riječki SDP se neće raspasti”, zaključio je ministar za RTL.\nPrevious articleObersnel: Trebamo se drugarski pogledati u oči\nNext articleRiječki mediji ignorirali Kultur šok


Radio televizija Rožaje - OO BS Berane traži da neka od beranskih ulica nosi naziv Rizvan beg Jajčanin\nOdbornik BS u SO Berane Murat Redžepagić uputio je odborničko pitanje predsjedniku opštinu zašto ni jedna ulica u gradu ne nosi naziv po Rizvan begu Jajčaninu, koji je i projektovao glavnu ulicu u Beranama.\n„Čovjek čija djela predstavljaju usputnu stanicu svakog našeg sugrađanina, ali i turiste koji se nađe u Beranama jeste Rizvan beg Jajčanin, čuveni arhitekta, školovan u Parizu, na Sorboni, koji je u XIX vijeku, provodeći život u Beranama, ostavio neizbrisiv trag na arhitekturu našeg grada“, navodi se u obrazloženju pitanja odbornika BS Murata Redžepagića.\nNavodi da je upravo zahvaljujući Jajčaninu, Berane dobilo najprostraniju i najširu ulicu među tadašnjim gradskim naseljima na Balkanu.\n„Rizvan beg Jajčanin je osim glavne ulice projektovao i mnoge druge objekte u gradu, poput džamije, šadrvana i česme ispod tadašnje zgrade Odbora Islamske zajednice, kao i jedan od današnjih objekata Medicinskog centra“, stoji u obrazloženju.\nOdbornik Redžepagić je naglasio da očekuje da se ovaj prijedlog ozbiljno razmotri, imajući u vidu sve navedene činjenice.\npogledano 413 puta\tZadnji put promjenjen Subota, 30 Maj 2020 13:34


Marko Ilić - "Izazovi eCommerce industrije u vreme pandemije COVID-19"\nInternet prodaja u poslednjih nekoliko meseci beleži trostruki rast. U vreme pandemije COVID-19 virusom ostajali smo kod kuće, kupovali na internetu i čekali pakete na kućnom pragu. Mali biznisi koji su pre vanredne situacije razvili svoje internet izloge uspeli su da održe poslovanje i zaradu, dok su oni drugi shvatili da se što pre moraju pojaviti na web-u.\nPitali smo pionira eCommerce poslovanja u Srbiji Marka Ilića i Business Development Manager-a internet prodavnice Dijaspora.shop – Zašto je razvoj eCommerce industrije važan? Koji izazovi prate eCommerce poslovanje u Srbiji i zašto je internet prodaja popularno zanimanje?\nMarko se pored razvoja biznis modela za eComm industriju bavi edukacijom u ovoj oblasti, unapređenju i donošenju zakonske regulative u Srbiji i promovisanjem sigurne kupovine na internetu. Jedan je od ko-osnivača udruženja eCommerce Asocijacije Srbije. Pored profesionalnih izazova i brzog ritma života svoj mir pronalazi među trkačkim konjima. Njegov Konjički Klub M&G Racing Team jedan je od najpoznatijih uzgajačkih štala u Srbiji i regionu.\nŠta je eCommerce shop i zašto je eCommerce “jedinstveni kanal prodaje”?\nUkoliko se bavite samo tradicionalnim načinom prodaje, eCommerce će za vas biti još jedan „najbrže rastući kanal prodaje“. Prva prednost jedne internet prodavnice je to što je dostupna svima tokom celog dana, dakle nema radno vreme. Vaši potencijalni kupci mogu da se informišu bilo kada o vašoj najboljoj ponudi, bez vremenskih ograničenja i potrebe dodatnog izložbenog prostora koji imate u maloprodaji.\nNa interentu uz pomoć raznih tehnologija možete, po prvi put, da se direktno upoznate sa vašim kupcima i da uz kratku analizu njihovih podataka plasirate direktnu jedinstvenu ponudu baš njima. Takđe, sama postavka onlajn radnje je višestruko finansijki isplativija od jedne klasične maloprodaje, a očekivani prihodi mogu u narednom periodu da dostignu jednu vašu najbolju maloprodaju. Internet vam nudi najjeftinije načine oglašavanja, gde jako brzo kroz razne kanale možete doći do velikog broja potencijalnih kupaca.\n2.Sa kojim izazovima se susrela svaka eCommerce prodavnica u Srbiji u vanrednoj situaciji izazvana pandemijom COVID-19?\nSrbija je imala više sreće zato što nismo bili prvi na udaru. Pratili smo dešavanja u svetu i okruženju, pravili scenarije šta se kod nas može desiti i pripremali se na isto. Svakako su kompanije koje su imale već postavljenu onlajn prodavnicu bile u ogromnoj prednosti. Drugi su pretrpeli ogromne gubitke i pad u prodaji. Svi poslovni procesi u domaćim kompanijama su se okrenuli prodaji putem interneta.\nKada se proglasilo vanredno stanje i kada se desio „lockdown“ u Srbiji, onlajn prodaja je eksplodirala. Očekivali smo veći broj onlajn transakcija, ali ne da će u nekim danima porasti i do tri puta. Tehnologija je izdržala taj nalet ali je dosta problema bilo oko logistike i kurirskih službi. Pošiljke ka krajnjim korisnicima su kasnile, a neki su videli rešenje u tome da ulažu u svoja vozila i sami rade isporuku. Jednostavno tržište logistike nije bilo spremno da preuzme na sebe toliki nalet zahteva iz onlajn prodaje.\n3.Koji su to problemi sa kojima se suočava vlasnik/ca internet prodavnice a tiču se transporta i logistike?\nTrenutni kapaciteti kuriskih službi i državne pošte ne podržavaju količinu potražnje onlajn prodavaca. Desilo se to da je kupovina na internetu nesrazmerno porasla a tehnički kapaciteti kurirskih službi su nedovoljni i slabo organizovani. Isporuke se usporeno odvijaju, cene usluga su porasle i tu mora da se, u što skorije vreme, napravi balans.\nFokus treba staviti na kupce i njihovoj potrebi da proizvode dobijaju u što kraćem roku po što pristupačnijom cenom. Siguran sam da nova tehnološka rešenja mogu dosta da pomognu u ovome.\n4.Šta smo naučili iz vanredne situacije u kojoj se našla cela srpska privreda?\nSvi smo mnogo naučili od pandemije koja nam se desila. Najviše su pretrpele firme koje uopšte nisu imale onlajn prodaju i morale dva meseca da trpe ogroman gubitak. Sada smo svi videli svoje kapacitete ili pogrešne procese koje imamo u svojim okruženjima. Trenutno svi zajedno radimo na unapređenju svojih poslovanja i razmeni iskustva koje smo imali tokom ove pandemije.\nOno što je bitno za eCommerce industriju u Srbiji, je to što i posle otvaranja maloprodaja, trend kupovine na internetu nije opao i tempo prodaje je i dalje na visokom nivou. Naravno na unapređenju rade i svi eksterni servisi od kojih zavisi jedna internet prodavnica kao što su kurirske službe i razne druge organizacije.\n5.Koliko je internet prodaja popularno zanimanje u Srbiji?\nNa žalost, bolji marketing za eCommerce i prodaju putem interneta nismo mogli da zamislimo od ovoga što nam se desilo. eCommerce je postala kičma digitala i prodaje. Još pre pandemije je postojalo ogromno interesovanje svih profila kompanija kako da izađu na internet sa svojim proizvodima ili uslugama.\nKao jedan od prvih nedostataka smo videli u samoj edukaciji kako prodavaca tako i samih kupaca. To je negde i bio okidač da se najiskusniji ljudi iz eCommerce ekosistema u Srbiji okupe oko jednog udruženja u vidu eCommerce Asocijacija Srbije. Upravo prvi koraci su bili usmereni ka edukaciji i tokom naredna dva meseca će biti održana prva najuticanija eCommerce Akademija.\nPrijavite se na sledećem linku i uz 16 predavača i 8 modula moćićete da učite i razvijete sopstveni biznis elektronske trgovine. eCommerce Akademija svoja predavanja zasniva na 8 modula, svaki u trajanju od jedne nedelje. Kroz ovako koncipirane module ćete imati uvid u sve procese koji čine ecommerce – od početka do skaliranja i optimizacije procesa. Više o eComm Akademiji i rokovima prijave pročitajte na našem blogu – Počele prijave za eCommerce Akademiju.\nPridruži se i ti! eComm ACADEMY by ECS počinje 2.6.2020.godine\n6.Šta kada porudžbina i proizvodi kasne? Kome kupac može da se žali?\nDa budemo jasni, kupci tu vide samo nas trgovce na internetu i najviše mi trpimo kritike oko toga kada isporuka kasni, a to se dešava ne našom krivicom. U ovom trenutku možemo samo da budemo što jasniji u komunikaciji ka našim kupcima i periodima u kojima možemo da izvršimo naše isporuke. Svakako postoji i određeno razumevanje od strane kupaca kada se u startu komunicira realni rok isporuke.\nMi ponekad i svesno izgubimo kupca u tu korist da ne dobijemo jednog nezadovoljnog kupca. Ipak je poverenje i vrednost vaše onlajn prodavnice koje stičete kroz vreme poslovanja na internetu nešto što je najbitnije sa sve nas.\n7.Sumirajte probleme u srpskom eCommerce-u nekada i sad?\nStalno imamo neke nove izazove. Pre desetak godina je bio pristup raznim tehnologijama, pre par godina su bili razni načini plaćanja, u jednom trenutku zakon a sada je logistika. Danas dostupnost raznim tehnologijama, i upotreba istih u poslovne svrhe, rešava mnoge probleme na koje nailazimo. Svakako jedan od problema vidimo i u nedostatku ljudi školovanih za eCommerce.\n8.Sa kojim ciljem ste osnovali eCommerce Asocijaciju Srbije?\nFokus nam je na edukaciji kako kompanija, tako i kupaca. Rešavanju postojećih problema kao zajednica i mapiranju celog lokalnog tržišta. Unapređenju postojećih zakona i donošenju novih sve u korist pravljenja što boljeg okruženja za poslovanje naših članova.\nTakođe, imamo sjajne odnose sa svim ostalim eCommerce asocijacijama u regionu i sa njima razmenjujemo razna iskustva, a ono najbolje primenjujemo kod nas.\nRubrika Dijalog sa\nIz ovog razgovora možemo doneti zaključak da je važno edukovati se, raditi ono što volite i razmenjivati iskustva. Želeli smo da saznamo koji je to najbrži rastući kanal prodaje, kako su internet prodavnice prebrodile izazove u vidu transporta i logistike i koji su ciljevi Udruženja eCommerce Asocijacije Srbije.\nRubrika Dijalog sa okupiće stručnjake iz raznih oblasti. Ispratićemo trendove u oblasti marketinga, eCommerce-a, dizajna, finansija i digitalnih proizvoda, a posebno oblast transporta i logistike. Ljudi od ideje i inicijative nas inspirišu da sa njima razgovaramo i približimo njihova polja interesovanja i poslove svima koji su željni inspiracije, znanja i primera dobre prakse.\nŽelimo da podržimo svakog ko radi ono što voli, jer podržavamo nove ideje i kreativnosti koje nam mogu poboljšati život.


Rabrenoviću regionalno priznanje za doprinos razvoju fantastike (video)\nNa konvenciji naučne fantastike SFTERRACON 2, održanoj proteklog vikenda u Beogradu, Dragiću Rabrenoviću, novinaru i piscu, direktoru Radija Bijelo Polje, osnivaču i organizatoru REFESTICON-a, uručeno je regionalno priznanje - plaketa za doprinos razvoju fantastike.\nGostujući tim povodom u emisiji “Start Art”, Radija Bijelo Polje, Rabrenović je istakao da mu je posebno drago što to priznanje dolazi od kolega, te da je upravo ono potvrda predanog rada na promociji i popularizaciji ovog književnog žanra.\n“Smatram da su na ovaj način kolege iz SFTERRACON-a htjele da iskažu poštovanje prema onome što svi mi iz regiona radimo na razvoju fantastike i fantastične književnosti. Ovo priznanje svakako je dokaz da smo na dobrom putu, ali je ujedno i podstrek da nastavimo dalje. Naša uloga prepoznaje se ne samo kroz organizaciju festivala i konvencija u regionu, već i kroz ličini doprinos, pisanje i objavljivanje fantastičnih priča. Tako da je velika čast biti u tom društvu trenutno najzastupljenijih autora, ali i najvećih festivala koji postoje preko 30, 40 godina, na prostorima bivše Jugoslavije”, istakao je Rabrenović.\nOn je kazao da je SFTERRACON 2 bio izuzetna prilika da se po prvi put, još od '90-tih godina, okupe pisci fantastike iz svih šest država bivše Jugoslavije na jednom mjestu.\n“Tokom tog susreta imali smo priliku da sumiramo sve ono što smo uradili do sada, da razmijenimo iskustva i ideje, razgovaramo o problemima, ali i naravno o onome šta treba da uradimo. Drago mi je što smo na taj način cijeli region upoznali sa onim šta radimo, kako želimo da doprinesemo očuvanju kulturne baštine, ali i da podstaknemo mlade da se bave stvaralaštvom, umjetnošću i književnošću. Zaključak tog okruglog stola jeste da moramo da nastavimo da radimo na ujedinjavanju, povezivanju, jer nam upravo to može pomoći da razumijemo jedni druge, ali da saradnju proširimo i na druge oblasti, jer ti mostovi koje gradimo ostaju budućim generacijama”, podvukao je novinar i pisac, Dragić Rabrenović.\nRabrenović je istakao da je njihov doprinos razvoju fantastične književnosti najuočljiviji u tome što smo zahvaljujući Regionalnom festivalu fantastične književnosti REFESTICON dobili 27 autora iz Crne Gore.\n“Okupili smo na jednom mjestu autore koji su poznati i afirmisani, koji su već stvarali, koji imaju objavljena djela, ali i autore koji su se prvi put okušali u tome i uspjeli su da se nađu u jednoj zbirci. Znači, do sada smo imali 27 autora čije su priče objavljene, ali je mnogo više onih koji su učestvovali na ovom festivalu”, kazao je osnivač i organizator REFESTICON-a.\nOsim što je osnivač prvog i jedinog festivala fantastične književnosti, Rabrenović je i prvi autor iz Crne Gore čije su priče objavljene u više od 20 festivalskih zbirki regiona.\nKako je kazao danas, inspiraciju za pisanje nalazi u svemu onome što ga okružuje, a priče su mu žanrovski raznolike, piše i epsku, folklornu fantastiku, ali i priče koje pripadaju žanru postfantatsike – transrealizmu.\nBorba između dobra i zla, života i smrti, prožimaju se u gotovo svim njegovim pričama, a ne izostaje ni motiv ljubavi, kao pokretačke snage.\nRabrenović planira da naredne godine objavi zbirku kratkih priča, kojom će objediniti sve ono što je do sada napisao.\nTonska realizacija i audio obrada: Sanida Kajević


Beograd – Adria Media Group\nNOVA, DRUGAČIJA, JEDINSTVENA NOVA GODINA U SRCU BEOGRADA\nNOVA, DRUGAČIJA, JEDINSTVENA NOVA GODINA U SRCU BEOGRADA Prvi put u Srbiji, po ugledu na velike svetske metropole, u organizaciji Adrija medija magazina, od 10. decembra 2019. do 8. januara 2020. godine u Beogradu je održan jedinstven praznični festival Coca-Cola x New Year’s District. Adrija Medija magazini u saradnji sa svojim partnerom Coca-Cola Srbija doneli […]\nS prvim danom leta stigao je i video spot koji promoviše srpsku prestonicu u kom učestvuju javne ličnosti, plesači, mališani, a prikazuju se najlepše lokacije glavnog grada: Kalemegdan, Tašmajdan, Ada … Mikser bend na čelu sa Markom Jovičićem i Nemanjom Stanojkovićem, snimio je spot za svoju prvu pesmu “Leto tebe doziva”. Spot ima za cilj […]


PREDSTAVLJAMO: Novi poslovni prostor Balkan Fun centrale | Balkan Fun | Turistička agencija\nPREDSTAVLJAMO: Novi poslovni prostor Balkan Fun centrale\n(kliknite na neku od fotografija da bi ih videli u punom kvalitetu)\nBalkan Fun sa ponosom predstavlja\nnovi izgled poslovnog prostora centrale agencije.\nPoslovni prostor se prostire na 110 moderno opremljenih kvadrata, tako osmišenjih da odgovaraju novim izazovima tžišta i oblikuju novu dimeziju omladinskog turizma čime Balkan Fun još jednom dokazuje svoju lidersku poziciju na na tržištu. Sa novim širenjem prostora Balkan Fun će proširiti i tim zaposlenih u agenciji, kao i svoj spektar usluga i putovanja (avio karte, luksuzni aražmani, avio ture, nove destinacije).\nBALKANSKA 27 (ugao sa Kraljice Natalije, preko puta hotela Prag)\nRadno vreme: 10-19h radnim danima (subotom do 16h)\nNovi fiksni telefon: 011 26 86 0d64\nBALKAN FUN POSLOVNICE\nBeograd, Balkanska 27, 011 26 86 064, 060 500 61 60\nNovi Sad (Lider Travel), Bulevar Oslobođenja 91a, 021 544 444, 065 5302 493\nNiš, Obrenovićeva 17, 018 310 50 30, 069 500 25 24\nBalkan Fun Macedonia, Ul. Leninova 59, Skoplje, Macedonia, + 389 2 3201 771, + 389 2 3201 726


"Nema tu otvorenog pitanja, mi smo priznali Srbiju, Srbija je priznala nas. Problem je demarkacija, obolježavanje toga i ovo što Srbija traži mimo toga. Da se napravi poseban režim za te centrale. Ako se utvrdi da su one srbijanske sto posto, zašto ne bi pomogli ljudima da se nekim žicama to ogradi, da se to korisiti. Tada moraju platiti potopljeno zemljište i korištenje vodnog resursa. Za sve vrijeme i za sve buduće vrijeme to nisu stvari koje se lome preko koljena, ponavljam stoti put, ne znam zašto se neki ljute", rekao je Izetbegović u emisiji "Presingu" na televiziji "N1".\nOna kaže da BiH neće prihvatiti ono što Srbija nudi, a što ni sama ne bi prihvatila da je obrnuta situacija.


Ljubav | vesti-info.rs - Part 26\nPRIČA O 4 SVEĆE: Jedna se nikada neće ugasiti, a evo i zašto\nČetiri sveće su gorele polako. Bila je tišina i mogao se čuti njihov razgovor. Prva sveća reče: „Ja sam MIR – ljudi me ne uspevaju sačuvati, nema potrebe da gorim, mislim da ću se ugasiti.“ Pročitajte još\nNajprecizniji ljubavni horoskop za septembar: Strast i istinska sreća čeka ova tri znaka!\nZaboravite na letnje avanture, septembar je vreme za prave ljubavi Ovan Većina planeta će tokom septembra biti u gornjoj polovini vaše natalne karte što znači da će vam emotivni i porodični odnosi biti primarni. Trebalo Pročitajte još\nNAJVEĆE ŽIVOTNE ISTINE: Devojka je pronašla ljubavna pisma bake i deke, a u njima…\n19. avgusta 2016.\nDeb Besindžer pronašla je ljubavna pisma koja su su međusobno slali njeni deka i baka, dok su bili mladi. U braku su bili punih 40 godina i bili su primer drugima. Deda joj je bio Pročitajte još\nSaveti orijentalnnih astrologa: Kako da svoj život dovedete do savršenstva!\nKi devet zvezda projektuje i predviđa naše sudbine ali i sudbine našeg društva kroz osvetljavanje naše prošlosti i budućnosti, svih događaja koji su se desili ili nas tek očekuju Osluškujući kretanja životne energije u prirodi, Pročitajte još\nPitao sam Boga: Prosvetljujuće reči za sve one kojima ponestaje snage!\nPred vama je jedan divan tekst koji će vam pomoći da sve postavite na svoje mesto Kod svakog čoveka postoje trenuci kada se čini je na izmaku snage. Obično onda počinje da priziva u pomoć Pročitajte još\nBio mi je sve, a krio je strašnu tajnu: Najveća izdaja sa Mosta ljubavi!\nJedna Beograđanka našla se sasvim slučajno na Mostu ljubavi, na kom je pre 10 godina zaključala svoju ljubav, a potom preživela najveće razočaranje Jedna od glavnih atrakcija u samom centru Vrnjačke Banje svakako je Most Pročitajte još\n« 1 … 24 25 26 27 28 … 40 »


Bh.firme prokopavaju Vijenac\nsrijeda, 05 Septembar 2012 10:45 Bh.firme prokopavaju Vijenac\nDomaće kompanije su i zvanično nastavile sa izvođenjem radova na tunelu Vijenac, dužine skoro tri kilometra. Radove na probijanju tunela rade konzorcij bh. kompanija koji čine: Euroasfalt Sarajevo, kao lider konzorcija, Hidrogradnja Sarajevo, ŽGP Sarajevo, Entea Sarajevo i Butmir Sarajevo. Konzorcij će biti ojačan s osam dodatnih bh. kompanija koji će biti dobavljači materijala i raditi na iskopu tunela kao podizvođači. „Očekuje se da će na ovom projeketu biti uposleno više od 400 radnika u tri smjene“, izjavio je direktor JP Autoceste FBiH Ensad Karić. Vrijednost ugovora je 18 miliona eura, a rok za završetak prve faze radova (probijanje tunala) je mart 2013. U međuvremenu, prema Karićevim riječima, JP Autoceste FBiH će provesti međunarodni tender za drugu fazu radova, a koji se odnose na hidroizolaciju, odvodnju, sekundarnu podgradu, kolovoznu konstrukciju i elektroinstalaciju. Finansiranje radova će biti nastavljeno iz kredita Evropske banke za obnovu i razvoja (EBRD).\nKako je poznato, prvi izvođač na ovoj poddionici bio je SCT iz Slovenije, a potom je ugovor dodjeljen Primorju iz Slovenije. Zbog nesolventnosti ovih izvođača ugovori su morali biti raskinuti. Novoformirana Uprava Autocesta FBiH je uspjela naplatiti obje garancije za dobro izvršenje posla od ovih kompanija u iznosu 23 miliona KM i izvršila je uplatu svih dugovanja Primorja prema bh. kompanijama koje su bile angažirane kao podizviđači i dobavljači na tunelu Vijenac. Tweet\nPutarine najviše u BiH\nMreža 4G već u 116 zemalja\nJagodićev tim dobio protivnike\nFoto: BIH-Austrija 28:28\n« Programi u Telemach-Zenica Galerija: Bilino 05.09. »\nna vrh Vi ste ovdje: HomeZenicaBiznisBh.firme prokopavaju Vijenac


Novi Pazar: Oprečne informacije o početku rada dvije nove škole\nNaslovnica Sjeverni Sandžak Novi Pazar Novi Pazar: Oprečne informacije o početku rada dvije nove škole\nNovi Pazar – Gradonačelnik Novog Pazara Meho Mahmutović izjavio je danas da će dvije novoizgrađene osnovne škole u ovom gradu početi sa radom 2. septembra, dok u Školskoj upravi tvrde da se to sigurno neće desiti.\nNačelnik Školske uprave Mensur Memić je u izjavi Sto plus radiju rekao da gradu preko potrebne osnovne škole još uvjek nemaju upotrebne dozvole i ostalu prateću dokumentaciju za umrežavanje.\n“O.Š. “Meša Selimović” nema ni klupe niti drugi školski inventar, a nisu urađeni ni sanitarni čvorovi, pa je nezamislivo da ova škola od ponedeljka primi 600 učenika. Osnovna škola “Ćamil Sijarić” je, zahvaljujući donaciji Turske agencije za razvoj opremljena, međutim zbog nemara lokalne samouprave još uvek nema odgovarajuće dozvole”, izjavio je Memić.\nOn je dodao da ministar prosvjete daje saglasnost za početak rada škola, ali tek onda kada dobije svu neophodnu dokumentaciju.\nMemić je ocenio i da su male šanse da se to desi do ponedeljka, a da Zakonom o sistemu obrazovanja nije moguće da škola bude otvorena i primi učenike kasnije tokom školske godine.\nS druge strane, gradonačelnik Novog Pazara Meho Mahmutović tvrdi da će škole početi sa radom na vrijeme.\nMahmutović je izjavio da je lokalna samouprava uradila sve što se od nje tražilo i loptu prebacio u dvorište Školske uprave Novog Pazara i Ministarstva prosvjete koje je optužio da “blokiraju puštanje u rad ovih škola”\n“Lokalna samouprava je obezbedila pare, završila infrastrukturne radove i sredila dokumentaciju, ali te škole stoje i neko pokušava da sabotira njihovo otvaranje. Očigledno nekom nije u interesu da se te škole otvore, da se rasterete postojeće, i na kraju, zaposle novi ljudi”, rekao je Mahmutović.\nOn je istakao i da lokalna samouprava ne vrši zapošljavanje radnika u školama, niti je zadužena za nabavku inventara za O.Š. Meša Selimović, već je to u nadležnosti Ministarstva prosvjete koje taj posao još uvjek nije odradilo.


LEJKERSI FURIOZNO KRENULI KA TITULI: Majami još i dobro prošao, Dejvis surov, Dragić se povredio! (VIDEO) | Mondo Portal\nLos Andjeles Lejkers Majami Hit 116 98 prvi mec finale NBA Dejvis 34 poena Goran Dragic povread\nLEJKERSI FURIOZNO KRENULI KA TITULI: Majami još i dobro prošao, Dejvis surov, Dragić se povredio! (VIDEO) 2 Podeli Podeli na facebook Podeli na twitter Podeli na viber Pošalji na mail\nLEJKERSI FURIOZNO KRENULI KA TITULI: Majami još i dobro prošao, Dejvis surov, Dragić se povredio! (VIDEO)\nAutor Nebojša Marković 01.10.2020. / 07:14\nPrvi udarac zadali su Los Anđeles Lejkersi! Finalna serija NBA lige započela je noćas, a tim iz Kalifornije upisao je ubedljiv trijumf za vođstvo 1:0 u pobedama, napravivši prvi od četiri potrebna koraka ka osvajanju trofeja na koji čekaju 10 godina.\nPonovo je glavni tandem u pobedi "jezeraša" bio onaj koji čine Entoni Dejvis i Lebron Džejms. Ovaj prvi je predvodio Lejkerse sa 34 poena, dok je drugi flertovao sa "tripl-dablom". Lebron je ostvario učinak 25 poena, 13 skokova i devet asistencija.\nNisu mogli igrači Majamija da se nose sa Lejkersima noćas. Poveli su u prvoj četvrtini, imali 13 poena prednosti koja se do kraja deonice istopila, da bi na kraju u jednom momentu meča Lejkersi bili ti koji su stigli do ubedljivih +32 (87:55).\nMogli su do kraja meča da malo opuste ritam, svesni da Hit ne može da ih ugrozi preko Džimija Batlera, jedinog koji je uspeo da prebaci 20 poena u timu sa Floride (23 poena i pet asistencija).\nDodatni problem jeste bila povreda koju je doživeo Goran Dragić, koja je dodatno otežala posao Majamiju. Slovenac srpskog porekla je igrao samo u prvom poluvremenu, propustivši drugo posle ubačenih šest poena zbog problema sa stopalom.\nIpak, Dragić posle meča nije isključio da bi mogao da se ponovo pojavi na terenu u finalnoj seriji, ali posle problema koje je Majami već imao, pre svih Bam Adebajo, onda su ovo dodatne loše vesti.\nnba majami hit la lejkers\n01.10.2020. / 08:14\nKing Jameeeeeees 👑👑👑 King Jameeeeeeeees 👑👑👑 King Jameeeeees 👑👑👑\n01.10.2020. / 12:46


Kriza, agonija radnika, neodgovornost nadležnih\n* Kriza, agonija radnika, neodgovornost nadležnih\nAgonija radnika Javnog komunalnog preduzeća Zenicatrans - prevoz putnika ni 9 mjeseci od obustave rada nije okončana. Za ovo preduzeće ranije je najavljivan stečaj, no taj postupak još nije pokrenut. Autobuska stanica u Zenici i dalje je blokirana za saobraćaj. Prema posljednjim informacijama, za dešavanja u ovom preduzeću zainteresovali su se istražni organi i Tužilaštvo Zeničko-dobojskog kantona.\nNa autobuskoj stanici u Zenici proteklih 9 mjeseci ista slika. Peroni prazni, tek pojedini radnici povremeno okupljeni očekuju rasplet situacije u Javnom komunalnom preduzeću Zenicatrans.\nEsad Lišnjić jedan je od radnika JKP Zenicatrans - prevoz putnika: "Borimo se za život, bavimo se poljoprivredom, radimo poslove koje nikad nismo radili u životu".\n"Preduzeće može da radi samo što je politika oko toga i sva ova dešavanja oko Zenicatransa", tvrdi Ifet Bašić.\nObustavom rada, od 31. decembra prošle godine autobusi Zenicatransa više ne voze, a autobuska stanica, koja je ranije bila u njihovom vlasništu, blokirana je. Upravo taj objekt, vrijedan nekoliko miliona maraka, sporazumom iz 2018. godine između tadašnjeg menadžmenta preduzeća i Gradske uprave, odnosno gradonačelnika Fuada Kasumovića, prenesen je na Grad Zenicu. Taj slučaj zainteresirao je Kantonalno tužilaštvo po čijem su prijedlogu proteklih dana službenici Federalne uprave policije i kantonalnog MUP-a izuzeli originalnu dokumentaciju.\n"Cilj je utvrđivanje relevantnih činjenica u predmetu koji se u ovom tužilaštvu vodi u vezi s prenosom vlasništva sa Zenicatransa na Grad", navodi Mirna Poljac, viša stručna saradnica za odnose s javnošću Tužilaštva ZDK-a.\nKantonalni porezni ured Zenica u februaru je izdao rješenje po kojem je Grad Zenica na osnovu solidarne odgovornosti kao stjecalac imovine dužan platiti 4 miliona i 750 hiljada maraka na ime dugovanja za doprinose Zenicatransa. Međutim, to do danas nije izvršeno. Prema tvrdnjama sindikalaca, sve su ovo bili koraci u planskom gašenju preduzeća sa jednim ciljem.\n"To je projekt formiranja na platou autobuske stanice i dijela platoa željezničke stanice nekog poslovno-stambenog objekta koji bi se pravio na ovom prostoru - sve je urađeno da se ovo preduzeće ugasi na šta smo ukazivali godinama", ističe Huso Sarvan, predsjednik Sindikata JKP Zenicatrans - prevoz putnika.\nOsim istražnih radnji u pomenutom slučaju, u pravosudnim institucijama su još dva predmeta u vezi s poslovanjem ovog JKP-a.


Maestro Dejan Savić održao onlajn čas učenicima Gimnazije "Svetozar Marković"\nPočetak/Obrazovanje/Maestro Dejan Savić održao onlajn čas učenicima Gimnazije „Svetozar Marković“\nFoto: Gimnazija "Svetozar Marković"\nO operi iz ugla operskog dirigenta, jedinstvenu priliku su imali da slušaju i nauče učenici Gimnazije „Svetozar Marković“, na uglednom času iz muzičke kulture. Njihovu pažnju je pridobio maestro Dejan Savić iz Beograda. Čas je održan uz podršku direktora škole dr Marjana Mišića, a u organizaciji profesorke Suzane Petrović.\nSve vreme đaci su svoje školske aktivnosti pratili onlajn, a kako svake godine profesor treba da organizuje ugledni čas, drugačiji u odnosu na ostale, profesorka muzičke kulture Suzana Petrović je uz pomoć profesorke biologije Aleksandre Tošić organizovala čas na kojem je govorio istaknuti srpski umetnik Dejan Savić, za odeljenje I 6. Tako su đaci, u situaciji u kojoj smo se svi našli, mogla da prate drugačiji sadržaj, da skrenu misli i pažnju od koronavirusa.\n„Kontaktirala sam maestra Dejana Savića i zamolila ga da se uključi onlajn i priča o operi iz ugla operskog dirigenta. Čas je izazvao veliku pažnju, deca su bila oduševljena. On im je pričao o operi, o operskom izvođenju, psihofizičkoj spremnosti dirigenta. Govorio je o tome gde je sve dirigovao, sa kim je sarađivao, o svom radu u niškom Simfonijskom orkestru, ponovnom pokretanju opere u Nišu „, kazala je Petrović Niškim Vestima.\nDeca su bila oduševljena časom. Imala su veliki broj pitanja. I maestro je bio oduševljen i decom i njihovim kako je rekao veoma zanimljivim opažanjima.\nU Gimnaziji Svetozar Marković časovi su sve vreme organizovani onlajn. Deca su prema rečima Suzane Petrović bila zaista vredna.\n„Nemam nikakvu zamerku. Sve vreme smo u komunikaciji. Deca rade, sarađuju. Moram da priznam da se meni činilo da je ovako bilo i za nas puno teže da radimo. Živa reč je ipak živa reč, ali šta je tu je. Nadamo se da ćemo od septembra da se vratimo u školske klupe“, kazala je Petrović.\nProfesorka muzičkog, koja je inače i sama dirigent, sve vreme je u saradnji sa ustanovama kulture davala deci i linkove, da bi oni mogli da prate sva aktuelna dešavanja.\nDejan Savić gimnazija Svetozar Marković muzička kultura onlajn čas opera\nPrva ON-LINE proslava mature u Gimnaziji “Svetozar Marković” (foto/video)


Pošalji komentar - POLICIJA OTKRILA ZASAD MARIHUANE "TEŽAK" 162 KILOGRAMA: Kruševljanin zatečen kako zaliva biljke i odmah uhapšen | Novosti.rs\nAKCIJA POLICIJE U KRUŠEVCU: Zapleljena droga, heroin nađen sakriven u žbunu, uhapšeno više osoba, jedna pokušala da beži\nVIŠE lica uhapšeno je u Kruševcu, a policija je u više odvojenih akcija, uspela da zapleni 922 grama heroina, neutvrđenu količinu opojne droge zapakovane u staklenu i plastičnu ambalažu, oko 1,2 kilograma marihuane, oko 16 grama kokaina, 35 različitih tableta opojne droge i jednu vagicu za precizno merenje.\n30. 10. 2021. u 10:12